Vides aizsardzības un reģionālās attīstības ministrijas kā Norvēģijas finanšu instrumenta 2014.-2021.gada perioda programmas „Klimata pārmaiņu mazināšana, pielāgošanās tām un vide” un Eiropas Ekonomikas zonas finanšu instrumenta 2014.-2021.gada perioda programmas „Vietējā attīstība, nabadzības mazināšana un kultūras sadarbība” apsaimniekotāja metodiskie norādījumi, kādos gadījumos **projektu ietvaros iesniegtajos Iepirkumu plānos** nepieciešams veikt grozījumus.

|  |  |
| --- | --- |
| **Jāveic grozījumi** | **Grozījumi nav jāveic** |
| Projekts tiek papildināts ar jaunu aktivitāti (apakšaktivitāti), kuras nodrošināšanai nepieciešams slēgt piegādes, pakalpojuma vai būvdarbu līgumu | Izmaiņu rezultātā nemainās iepirkuma plānotā procedūra |
| No projekta tiek izslēgta aktivitāte (apakšaktivitāte), kuras ietvaros plānotais iepirkums ir izvēlēts pirmspārbaudei vai tā izsludināšana plānota nākamajos gados, kas nav kārtējais gads | Izmaiņas iepirkumu izsludināšanas termiņos |
| Izmaiņas iepirkuma plānotajā līgumcenā, kuru dēļ mainās piemērojamā iepirkuma procedūra | Tirgus izpētes paredzamās līgumcenas izmaiņas |
| Izmaiņas iepirkuma procedūru *(atklāts konkurss)* paredzamajā līgumcenā | Iepirkuma rezultātā ir noslēgts līgums vai noslēgtais līgums ir par atšķirīgu līgumcenu |
| Izmaiņas plānotajā iepirkuma veikšanas laikā, ja tas maina piemērojamo iepirkuma procedūru |  |
| Izmaiņas iepirkuma priekšmetā |  |